Han ble tidlig offiser, tjenestegjorde ved det norske jegerkorps og deltok i felttoget i 1814. Senere var han stasjonert i Stockholm og ble deretter adjutant for stattholderne Johan August Sandels og Baltzar von Platen. I ung alder ble han oberstløytnant og tredje offiser i Generalstaben. Senere var han adjutant for kong Karl Johan. Han tok avskjed som offiser i 1861. I flere år var han ekstraordinær assessor (dommer) i Høyesterett. Han var ugift og skjenket sin etterlatte formue til et legat for trengende ugifte kvinner og enker i Arendal.